
Ohje laboratorioille mikrobikantojen ja positiivisten näytteiden lähettämisestä tutkittaessa ilmoitettavia eläintauteja

Kantojen ja näytteiden lähettämiseen velvoittava lainsäädäntö ja tavoitteet

Eläintautilain (76/2021) 66 § mukaan laboratorion on toimitettava ilmoitettavia eläintauteja aiheuttavien bakteerien, virusten, sienten tai loisten eristykset tai näyte, josta tällainen aiheuttaja on osoitettu, kansalliseen vertailulaboratorioon Ruokavirastoon. Ruokaviraston tulee seurata eläintautien esiintymistä muun muassa muiden laboratorioiden lähettämien tietojen ja mikrobi- ja loiskantojen perusteella (23 §).

Eläintautien ilmoittamisesta ja mikrobikantojen toimittamisesta vertailulaboratorioon on säädetty erikseen asetuksessa MMMa 325/2021 muutoksineen.

Ohjeen lähettämisvaatimus koskee laboratorioita, jotka tutkivat näytteistä ilmoitettavia eläintauteja ja jotka velvoitetaan ilmoittautumaan tätä toimintaa varten Ruokavirastoon. Salmonellavalvontaohjelman näytteistä eristettyjen kantojen lähettämisestä on erikseen ohje Ruokaviraston hyväksymille laboratorioille (Ohje laboratorioille bakteerikantojen ja elintarvikenäytteiden lähettämisestä Ruokavirastoon, LAB 009).

Ohjeen tavoitteena on eläintautien ja zoonoosien esiintymisen seuranta. Mikrobit tai positiiviset näytteet lähetetään epidemiologista tautiseurantaa varten. Erilliseen lähetteeseen kirjataan riittävät tunnistetiedot taudin epidemiologista seurantaa varten niin, että tapaukset pystytään erottelemaan toisistaan ja maantieteellisesti.

Samasta eläimestä ei lähetetä tautitapaukseen liittyviä kantoja tai näytteitä kuin kerran kalenterivuonna. Epidemiatilanteessa Ruokavirasto tiedottaa, milloin ei enää tarvita lisää epidemiaan liittyviä näytteitä tai taudinaiheuttajia.

Varmistustutkimuksia ei tehdä eikä yksittäisistä lähetyksistä lähetetä palautetta.

Jos kantoja halutaan käyttää tieteelliseen tutkimustyöhön, sovitaan siitä lähettäjän kanssa erikseen.

MMM.fi » Lainsäädäntö » Eläimet, elintarvikkeet ja terveys » Lainsäädäntö » D-rekisteri

Lähetettävät mikrobikannat ja näytteet ilmoitettavista eläintaudeista

Taulukossa 1 on lueteltu mistä ilmoitettavista eläintaudeista Ruokavirastoon lähetetään joko taudinaiheuttaja puhdasviljelmänä, näyte jossa taudinaiheuttajan nukleiinihappoa on todettu, tai seerumi josta on osoitettu taudin aiheuttajalle spesifisiä vasta-aineita.

Mikrobikannat ja näytteet on lähetettävä viikon sisällä toteamisesta.

Taulukko 1. Ilmoitettavat eläintaudit, joista on toimitettava eristetty kanta tai positiivinen näyte Ruokavirastoon
	Hevoseläinten taudit
	Eristetty mikrobi puhdasviljelmänä
	DNA/RNA/ antigeeni-/muu posit. näyte 
	Vasta-aine-
posit. seerumi 
	Toimitus Ruokaviraston
toimipaikkaan 

	CEM-tauti (Contagious equine metritis) 
	Taylorella equigenitalis    
	x
	
	Kuopio 

	Pääntauti
	Streptococcus equi subsp.equi 
	x 
	
	Kuopio 

	Länsi-Niilin kuume
	
	x
	x
	Helsinki, virologia

	Herpesvirustartunnat (EHV-1- ja EHV-4)
	
	x
	 
	Helsinki, virologia

	Virusarteriitti
	
	x
	 
	Helsinki, virologia

	Hevosinfluenssa
	
	x
	 
	Helsinki, virologia

	
	
	
	
	

	Sikojen taudit
	
	
	 
	

	BVD 
	
	x
	x
	Helsinki, virologia

	HEV
	
	x
	x
	Helsinki, virologia

	PED
	
	x
	x
	Helsinki, virologia

	PRCV
	
	x
	x
	Helsinki, virologia

	Leptospiroosi
	
	x
	x
	Helsinki, bakteriologia

	Dysenteria
	Brachyspira hyodysenteriae 
	x
	 
	Helsinki, bakteriologia

	Sikainfluenssa
	
	x
	 
	Helsinki, virologia

	
	
	
	
	

	Siipikarjan taudit
	
	
	
	 

	Gumboro-tauti
	
	x
	
	Helsinki, virologia

	IB
	
	x
	
	Helsinki, virologia

	PMV-1 (muu kuin NDV)
	
	x
	x
	Helsinki, virologia

	AI (ei vastustettavat kannat)
	
	x
	x
	Helsinki, virologia

	
	
	
	
	

	Märehtijöiden taudit
	
	
	
	

	Mycoplasma bovis
	Mycoplasma bovis
	x
	 
	Kuopio 

	Paratuberkuloosi
	Mycobacterium avium subsp. paratuberculosis    
	x
	x
	Helsinki, bakteriologia

	Q-kuume
	 
	x
	x
	Helsinki, bakteriologia

	STEC-tartunnat 
	STEC
	
	
	Kuopio 

	BVD lampailla
	
	x
	x
	Helsinki, virologia

	BCV, Virusripuli (corona)
	 
	x
	
	Helsinki, virologia

	Orf 
	
	x
	 
	Helsinki, virologia

	Lehmärokko
	
	x
	 
	Helsinki, virologia

	Valelehmärokko
	
	x
	 
	Helsinki, virologia

	
	
	
	
	

	Vesieläinten taudit
	
	
	
	

	Rapurutto
	Aphanomyces astaci  
	x
	
	Kuopio 

	Lohikalojen paisetauti
	Aeromonas salmonicida subsp. salmonicida    
	
	
	Oulu 

	IPN (genotyyppi 2)
	
	x
	 
	Helsinki, virologia

	Yersinia ruckeri biotyyppi 2
	Yersinia ruckeri
	
	
	Oulu 

	
	
	
	
	

	Turkiseläinten taudit
	
	
	
	

	Penikkatauti
	
	x
	 
	Helsinki, virologia




	Koira
	
	
	
	

	Brucella canis
	Brucella sp.
	x
	x
	Helsinki, bakteriologia

	Penikkatauti
	
	x
	 
	Helsinki, virologia

	Ekinokokkitartunnat
	 
	x
	
	Oulu  

	
	
	
	
	

	Kaikki eläinlajit
	
	
	
	

	Trikinelloosi
	 
	x
	
	Oulu 

	Salmonella1 
	Salmonella-kanta
	
	
	Kuopio 

	Laajakirjoista betalaktamaasia tuottavat bakteerit2
	Bakteerikanta
	
	
	Helsinki, mikrobiologia

	Metisilliiniresistentit Staphylococcus aureus (MRSA) -tartunnat2
	MRSA-kanta
	
	
	Helsinki, mikrobiologia


1valvontaohjelmaan kuulumattomat salmonellatutkimukset
2ks. erillinen ohje MRSA- ja laajakirjoisia beetalaktamaaseja tuottavien kantojen tunnistamisesta ja lähettämisestä Ruokavirastoon, LAB 029 

Bakteerikantojen ja näytteiden säilyttäminen ennen lähettämistä

Mikrobieristykset ja positiiviset näytteet tulee lähettää Ruokavirastoon viikon sisällä siitä, kun laboratorio on todennut tartunnan. Toimituksen olisi toivottavaa olla perillä vuorokauden kuluessa lähettämisestä, joten lähettämistä ei tule tehdä perjantaina tai pyhien aattoina.
  
Eristetty taudinaiheuttaja

Bakteerilajit, jotka kuolevat herkästi eristämisen jälkeen ilman pakastusta, kannattaa työn säästämiseksi toimittaa välittömästi Ruokavirastoon (Taylorella equigenitalis, Streptococcus equi sp. equi, Brachyspira hyodysenteriae, Mycoplasma bovis, Mycobacterium avium sp. paratuberculosis, Brucella sp.) Muita bakteerilajeja voi tarvittaessa säilyttää noin viikon ajan jääkaapissa ennen toimitusta (Aeromonas salmonicida subsp. salmonicida, Yersinia ruckeri, Salmonella, STEC, ESBL-, AmpC- ja CPE -tuottavat bakteerit, MRSA).  

Eristetystä rapuruton aiheuttajasta, leväsieni Aphanomyces astaci, lähetetään puhdasviljelmä tai DNA. Puhdasviljelmä säilyy jääkaapissa pari viikkoa.  

Muut positiiviset näytteet

Näytteet, joissa on todettu taudinaiheuttajalle spesifistä nukleiinihappoa tai antigeenia sekä seeruminäytteet, joissa on todettu taudinaiheuttajalle spesifisiä vasta-aineita, pakastetaan tarvittaessa. Trikinellanäytteitä ei kuitenkaan pakasteta. Näytteet tulee saada tutkimuskelpoisina Ruokavirastoon.

Lähetysohjeet

Bakteerikannat lähetetään puhdasviljelminä verimaljalle tai muulle sopivalle ravintoalustalle viljeltynä.

Positiiviset näytteet lähetään jäähdytettyinä tai pakastettuina kylmäkuljetuksena.

Näytelähetyksen pakkaamisessa tulee noudattaa Postin ja Ruokaviraston ohjeita laboratorionäytteiden lähettämisestä. Pakkausten tulee olla tiiviitä eivätkä ne saa vuotaa.

Posti.fi » Asiakastuki » Lähettäminen » Kirjeiden lähettäminen » Laboratorionäytteiden lähettäminen

Ruokavirasto.fi » Laboratoriopalvelut » Eläintautitutkimukset » Lähetysohjeet ja -osoitteet

Lähete ja tunnistetiedot

Bakteerikantojen ja näytteiden mukaan tulee liittää kyseiseen tarkoitukseen laadittu Ruokaviraston tutkimuslähete.

Lähetteeseen tulee kirjata tunnistetiedot, joita tarvitaan eläintautien epidemiologista seurantaa varten. Tunnistetietoja tarvitaan, jotta pystytään erottelemaan erilliset tautitapaukset ja asemoimaan ne maantieteellisesti. Ilmoitettavien eläintautien toteaminen ei johda viranomaisten taholta taudinvastustustoimenpiteisiin.

Lähetys- ja tutkimuskustannukset

Laboratorio vastaa lähetyskuluista ja Ruokavirasto tutkimuskuluista.

Jatkotutkimukset, niiden maksullisuus ja palaute laboratorioille

Ruokavirasto tekee vastaanottamistaan mikrobikannoista ja näytteistä sellaisia jatkotutkimuksia, jotka katsotaan vertailulaboratorion tehtäväksi, ja joiden avulla voidaan seurata tautien epidemiologiaa. Jatkotutkimukset tehdään pääsääntöisesti Ruokaviraston aikataulun mukaisesti ja Ruokaviraston kustannuksella eikä jatkotutkimusten tuloksia ilmoiteta lähettäjälle. Tulokset julkaistaan kootusti tautiseurantaraporteissa siten, ettei niistä käy ilmi eläimenomistajaa ja laboratoriota yksilöiviä tietoja. Tarvittaessa Ruokavirasto antaa välitöntä palautetta laboratoriolle.

Mikäli laboratorio pyytää toimittamistaan viljelmistä tai näytteistä jatkotutkimuksia, ne ovat maksullisia.

Ruokavirasto serotyypittää salmonella- ja STEC-kannat pääsääntöisesti maksutta ja ilmoittaa tyypitystuloksen kannan lähettäneelle laboratoriolle ja mahdollisille tiedoksi saajille. Maksullisia ovat kuitenkin sellaisissa tutkimusprojekteissa eristettyjen kantojen serotyypitykset, joiden maksullisuudesta on sovittu tutkimussopimuksessa.

Tieteellisestä tutkimusyhteistyöstä sovitaan tapauskohtaisesti.
Lähetysosoitteet
Ruokavirasto
Eläintautivirologia / Eläintautibakteriologia / Mikrobiologia
Mustialankatu 3
00790 HELSINKI

Ruokavirasto Kuopio 
Neulaniementie 4 
70210 KUOPIO

Ruokavirasto Oulu 
Elektroniikkatie 3 
90590 OULU

Tarkemmat toimipaikkojen yhteystiedot:
Ruokavirasto.fi » Tietoa meistä » Yhteystiedot » Toimipaikat

Muutokset edelliseen versioon

4.8.2026: Päivitetty ohjeen vastuuhenkilö, lainsäädäntöviitteet kohdassa 1, linkki tutkimuslähetteeseen kohdassa 5 ja ohjeen laatijat kohdassa 9.

